În timpul participării României la Primul Război Mondial, Laugier a profesat tot în cadrul armatei, în perioada de început conducând unul dintre serviciile de ambulanță pe frontul din Transilvania. În a doua parte a războiului, a înființat și a condus activitatea unui pavilion dedicat bolnavilor de tifos exantematic, la Spitalul „Socola” din Iași. S-a ocupat, de asemenea, de repatrierea răniților de război.